Man ved ikke præcis hvor gamle hajer kan blive. Man ved dog, at det er forskelligt for de forskellige hajarter. Man tror, at nogle hajer kan blive op til 100 år gamle, fx den store hvide haj, men man kan ikke bevise det. 
Man ved dog, af fx nurse-hajen, i fangenskab kan blive omkring 25 år, men hvor gammel den bliver i naturen, ved ingen. Og for de fleste hajers vedkommende, er det helt ukendt, hvor gamle de bliver.
Årsagen er, at man ikke rigtigt har nogen måde til at bestemme hvor gammel en haj er. For mange andre dyr, kan man se det på deres tænder, men hajer skifter tænder så mange gange i deres liv, at den metode ikke kan bruges. Desuden vokser hajer hele livet, så størrelsen er heller ikke et godt måleredskab.
